
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2014. gada 22. jūlija noteikumos Nr. 421 "Medību noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2014. gada 22. jūlija noteikumos Nr. 421 "Medību noteikumi"" (turpmāk – noteikumu projekts) sagatavots, lai mazinātu staltbriežu (Cervus elaphus) izraisīto postījumu mērogu lauksaimniecībā un mežsaimniecībā. 
1.2. Mērķis
Mērķa apraksts
Noteikumu projekta mērķis ir samazināt staltbriežu (Cervus elaphus) nodarītos postījumus lauksaimniecības un mežsaimniecības nozarē un staltbriežu (Cervus elaphus) izraisītos ceļu satiksmes negadījumus, tāpēc noteikumu projekts paredz noteikt staltbriežu (Cervus elaphus) govis un teļus (vecumā līdz vienam gadam) par nelimitētiem medījamiem dzīvniekiem to noteiktajos medīšanas termiņos. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ievērojot Valsts meža dienesta (turpmāk – VMD) novērtēto staltbriežu (Cervus elaphus) populācijas stāvokli un nomedīšanas daudzumu, kā arī Latvijas Valsts mežzinātnes institūta "Silava" (turpmāk – LVMI "Silava") briežu dzimtas dzīvnieku jaunaudžu bojājumu monitoringa rezultātus, ir jāpārskata Ministru kabineta 2014. gada 22. jūlija noteikumos Nr. 421 "Medību noteikumi" (turpmāk – noteikumi Nr. 421) pa dzimumiem noteiktais staltbriežu (Cervus elaphus) iedalījums limitētajos un nelimitētajos medījamos dzīvniekos, lai efektīvāk mazinātu staltbriežu izraisīto postījumu mērogu lauksaimniecībā un mežsaimniecībā. 
Problēmas un risinājumi
Problēmas apraksts
LVMI "Silava" briežu dzimtas dzīvnieku jaunaudžu bojājumu monitoringa 2024. gada rezultātos secināts, ka 2024. gada sezonā salīdzinājumā ar iepriekšējo monitoringa sezonu bojājumu daudzums ir palielinājies tieši priežu jaunaudzēs, gandrīz nav mainījies apšu jaunaudzēs un samazinājies egļu jaunaudzēs. 
Lielākais bojāto koku īpatsvars 2024. gadā bija Balvu, Gulbenes, Rēzeknes un Talsu apkārtnē apsekotajās priežu jaunaudzēs un Zemgales reģiona Dobeles un Bauskas apkārtnē apsekotajās egļu jaunaudzēs.
Staltbriežu bojātās jaunaudzes rada finansiālus zaudējumus mežsaimniecībā, īpaši tāpēc, ka ir izdarīti ieguldījumi selekcionēta stādāmā materiāla iegādē, koku individuālo aizsardzības līdzekļu izmantošanā, jaunaudžu kopšanā, kā arī šo pasākumu atkārtotā īstenošanā, kad mežaudze ir jāstāda no jauna tāpēc, ka tajā koki ir stipri bojāti un postījumi ir ievērojami. 
Analizējot nodarīto bojājumu daudzumu laikposmā no 2018. līdz 2024. gadam attiecībā uz pārnadžu blīvuma indeksa pārmaiņām, konstatējams, ka staltbriežu skaits Latvijā ir izteikti palielinājies. 
LVMI "Silava" briežu dzimtas dzīvnieku jaunaudžu bojājumu monitoringa rezultātu pārskati ir pieejami LVMI "Silava" tīmekļvietnē: https://www.silava.lv/petnieciba/nacionalais-meza-monitorings.
VMD pārziņā ir medības reglamentējošo normatīvo aktu uzraudzība un medību saimniecības stāvokļa kontrole Latvijā. VMD ik gadu organizē medījamo dzīvnieku skaita noteikšanu, iesaistot tajā medību tiesību lietotājus. Pēc VMD apkopotās informācijas par staltbriežu skaita dinamiku Latvijā, staltbriežu populācija pieaug, jo, pēc novērtējuma 2014./2015. gada medību sezonā, staltbriežu populāciju veidoja 52 461 īpatnis, bet 2024./2025. gada medību sezonā staltbriežu populācijā ir jau 68 000 dzīvnieku. 
VMD informācija par medījamo dzīvnieku populāciju Latvijā pieejama VMD tīmekļvietnē: https://www.vmd.gov.lv/lv/medijamo-dzivnieku-populacijas.
Lai ierobežotu staltbriežu izraisīto postījumu mērogu lauksaimniecībā un mežsaimniecībā, staltbriežu (Cervus elaphus) govis un teļi (vecums līdz vienam gadam) ir jānosaka par nelimitētiem medījamiem dzīvniekiem, tā veicinot mednieku aktivitāti. 
Noteikumu Nr. 421 3.1. apakšpunktā ir noteikti limitētie medījamie dzīvnieki un to medīšanas termiņi, bet 3.2. apakšpunktā – nelimitētie medījamie dzīvnieki un to medīšanas termiņi, tāpēc staltbriežu (Cervus elaphus) govis un teļi (vecumā līdz vienam gadam) ir svītrojami no 3.1. apakšpunkta un iekļaujami 3.2. apakšpunktā, saglabājot nemainīgus medīšanas termiņus. Nosakot staltbriežu (Cervus elaphus) govis un teļus (vecumā līdz vienam gadam) par nelimitētiem medījamiem dzīvniekiem, jāprecizē noteikumu 6. punkts un jāsvītro noteikumu 6.1 punkts, jo nelimitēto medījamo dzīvnieku nomedīšanai nav nepieciešama medību atļauja.
Risinājuma apraksts
Noteikumu projektā noteikts, ka staltbriežu (Cervus elaphus) govis un teļi (vecumā līdz vienam gadam) ir nelimitētie medījamie dzīvnieki.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
mednieki, mežsaimnieki un lauksaimnieki
Ietekmes apraksts
Noteikumu projekts tieši ietekmēs medniekus (aptuveni 23 500 personu). Nosakot staltbriežu (Cervus elaphus) govis un teļus (vecumā līdz vienam gadam) par nelimitētiem medījamiem dzīvniekiem, no VMD nebūs jāsaņem medību atļauja staltbriežu (Cervus elaphus) govs un teļa nomedīšanai.
Noteikumu projekts netieši ietekmēs mežsaimniekus un lauksaimniekus, kuru īpašumā vai tiesiskajā valdījumā ir medību platības, jo samazinās staltbriežu (Cervus elaphus) izraisītos postījumus.
Precīzu ietekmi nav iespējams aprēķināt. 
Juridiskās personas
medību saimniecības, mežsaimniecības un lauksaimniecības uzņēmumi
Ietekmes apraksts
Noteikumu projekts tieši ietekmēs 850–900 Latvijā reģistrēto mednieku formējumu. Nosakot staltbriežu (Cervus elaphus) govis un teļus (vecumā līdz vienam gadam) par nelimitētiem medījamiem dzīvniekiem, no VMD nebūs jāsaņem medību atļauja staltbriežu (Cervus elaphus) govs un teļu nomedīšanai.
Paredzama netieša pozitīva ietekme uz mežsaimniecības un lauksaimniecības uzņēmumiem, samazinot staltbriežu (Cervus elaphus) izraisītos postījumus.
Precīzu ietekmi nav iespējams aprēķināt. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekts tiek virzīts steidzamības kārtā, jo noteikumu projekts paredz noteikt staltbriežu (Cervus elaphus) govis un teļus (vecums līdz vienam gadam) par nelimitētiem medījamiem dzīvniekiem to noteiktajos medīšanas termiņos, kas staltbriežu govīm ir no 15. jūlija līdz 31. janvārim un staltbriežu teļiem (vecums līdz vienam gadam) no 15. jūlija līdz 31. martam, tādēļ noteikumu projekts ir virzāms steidzamības kārtā, lai līdz medību termiņa sākumam noteikumu projekta norma stātos spēkā un medniekiem būtu skaidri zināms vai nepieciešams no Valsts meža dienesta saņemt medību atļaujas staltbriežu govju un teļu (vecums līdz vienam gadam) nomedīšanai.
Noteikumu projekta mērķis, kurā staltbriežu (Cervus elaphus) govis un teļus (vecumā līdz vienam gadam) nosaka par nelimitētiem medījamiem dzīvniekiem to noteiktajos medīšanas termiņos ir vērtēts un apspriests darba grupā ar medību jomu saistīto starpnozaru jautājumu risināšanai, kurā piedalās Latvijas Mednieku asociācija un Latvijas Mednieku savienība.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts meža dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	-
	-

	2. Tiks likvidēta institūcija
	-
	-

	3. Tiks veikta esošās institūcijas reorganizācija
	-
	-

	4. Institūcijas funkcijas un uzdevumi tiks mainīti (paplašināti vai sašaurināti)
	-
	-

	5. Tiks veikta iekšējo institūcijas procesu efektivizācija
	-
	-

	6. Tiks veikta iekšējo institūcijas procesu digitalizācija
	-
	-

	7. Tiks veikta iekšējo institūcijas procesu optimizācija
	-
	-

	8. Cita informācija
	Jā
	Noteikumu projektam nav ietekmes uz VMD funkcijām. VMD, tāpat kā līdz, šim kontrolēs noteikumu izpildi. Nosakot staltbriežu (Cervus elaphus) govis un teļus (vecumā līdz vienam gadam) par nelimitētiem medījamiem dzīvniekiem, nebūs jāizsniedz medību atļauja to nomedīšanai. Tā kā VMD medību atļaujas izsniedz tiešsaistē, noteikumu projektā paredzētie grozījumi nerada ietekmi uz VMD un tā administratīvais slogs paliek nemainīgs.  


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Noteikumu projektā staltbriežu (Cervus elaphus) govis un teļi (vecumā līdz vienam gadam) noteikti par nelimitētiem medījamiem dzīvniekiem, ievērojot staltbriežu (Cervus elaphus) populācijas stāvokli un nomedīšanas daudzumu, kā arī postījumu mērogu, lai efektīvāk mazinātu staltbriežu (Cervus elaphus) radīto postījumu apjomu lauksaimniecībā un mežsaimniecībā. 
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

